એક ઠેકાણે વિનોબા લખે છે કે ગીતા એ કોઈ ઉપદેશાત્મક ગ્રંથ નથી પણ તે જીવનશૈલી શીખવાડતો ગ્રંથ છે. આધ્યાત્મિક અને વ્યાવહારિક માર્ગદર્શનની બાબતમાં તેમની શ્રદ્ધા ગીતા પર કેન્દ્રિત થયેલી છે. ગીતાનો વ્યાપક અને અવિરોધી અર્થ સમજવામાં મદદ મળી છે. કર્મયોગ, પ્રેમયોગ, ધ્યાનયોગ અને જ્ઞાનયોગ, બુદ્ધિયોગ અને શુદ્ધિયોગ- એ બધું જ ગીતાએ એક જીવનસૂત્રમાં પરોવી દીધું છે. ગીતાના કહ્યા પ્રમાણે વર્તવાનો પ્રયત્ન કરતાં રહેવાથી અપાર શાંતિ મળે છે.